میاں اعجاز الحسن

میاں اعجاز الحسن ایک پاکستانی مصور ، استاد، آرٹ نقاد اور مصنف ہیں۔

ابتدائی زندگی 
1940 میں پیدا ہوئے، انہوں نے لاہور کے ایچی سن کالج اور پھر لندن کے سینٹ مارٹن سکول آف آرٹ سے تعلیم حاصل کی۔   بعد میں انہوں نے گورنمنٹ کالج لاہور اور سینٹ جان کالج کیمبرج سے ادب کی تعلیم حاصل کی۔  وہ 1966 سے 1975 تک نیشنل کالج آف آرٹس سے وابستہ رہے جہاں مشہور پاکستانی مصور شاکر علی نے ان کے سرپرست اور رہنما کے طور پر کام کیا۔

پیشہ ورانہ حالات زندگی 
بعد ازاں، محمد ضیاء الحق کے دورِ حکومت میں، کالج سے سائکلو اسٹائل مشین چوری کرنے کے الزام میں انہیں قلعہ لاہور میں قید کر دیا گیا۔ بعد ازاں ان کے محافظوں نے رحم کھا کر انہيں چھوڑ دیا۔  

اعجاز الحسن نے مصوری، فن اور ثقافت پر باقاعدگی سے لکھا ہے۔ ان کے فن پاروں کی نمائش ہندوستان، امریکہ، فرانس، انگلینڈ، جرمنی، اٹلی، برازیل، بیلجیم اور جاپان میں ہو چکی ہے۔  پاکستان میں ان کے فن پارے نیشنل آرٹ گیلری ، قومی اسمبلی ، لاہور میوزیم ، پنجاب کونسل آف آرٹس (PUCAR) اور الحمرا آرٹ سینٹر میں آویزاں ہیں۔

ایوارڈز اور اعزازات 

 1992 میں صدر پاکستان کی طرف سے پرائیڈ آف پرفارمنس ایوارڈ

بیرونی روابط 

حسن میاں اعجاز الحسن

حوالہ جات 

مملکت متحدہ میں پاکستانی تارکین وطن
لاہور کے فنکار
فضلا گورنمنٹ کالج یونیورسٹی لاہور
فضلا ایچیسن کالج
بقید حیات شخصیات
1940ء کی پیدائشیں
سینٹ جانز کالج، کیمبرج کے فضلا
تمغائے حسن کارکردگی وصول کنندگان
پاکستانی مصور